Larvika

Larvika er ei bukt som utgjør nordbredden av deltaet til Grøndalselva (sør for deltaet ligger Varmingbukta), sørøst i Grønfjorden i Nordenskiöld Land, Spitsbergen. Bukta ligger sør for Grønfjordfjellet (547 m) og vest for Axelvarden (459 m). Fjellene i øst er bratte, og rett opp fra bukta skjærer en bekk som danner Brattdalen fra øst. Øst i bukta er deltaet og grunnen utenfor dette dekket med morenemasser.

Her finnes restene av den såkalte Kontraktsgruva fra tidlig 1900-tall.

Kullfeltene her ble annektert av et selskap dannet av Christian Anker, men i 1916 ble alt overtatt av Store norske Spitsbergen kulkompani.Gustav Rossnes, Norsk overvintringsfangst på Svalbard 1895-1940, Norsk polarinstitutt Meddelelser nr 127 1993, side 66.

Kontraktsgruva går inn i Grønfjordfjellet fra vest, ved enden av veien fra Barentsburg i nord. Et viftehus er lavereliggende (nord), og noen andre anlegg ligger høyereliggende (sør). Kontraktsgruvas inngang over Larvika ligger vendt sørøstover mot Grøndalen.

Kulturminnene er alle fra første kvartal av 1900-tallet.

Referanser

 Eksterne lenker 






Kategori:Bukter på Svalbard
Kategori:Nordenskiöld Land
Kategori:Kulturminner på Svalbard